Hy verkoop ook sy telekommunikasietorings in Ghana, Uganda en Botswana vir $523 miljoen aan ’n filiaal van die American Tower Company en wil die aflossing van sy voorkeuraandele in Nigerië afhandel. Hy wil ook aan die Midde-Ooste onttrek deur sy belang van 75% in die Siriese onderneming aan Teleinvest te verkoop.
MTN herstel in sy langtermyn-daaltendens. Hy hou ’n bestendige stygtendens vol wat kan veroorsaak dat die aandeelprys in die rigting van sy daaltendens se weerstandtendenslyn by die weerstandsvlak van 10 640c verhandel.
’n Goeie koopteken is bo 7 240c – ’n vlak waardeur MTN sedert November verlede jaar sukkel om te breek. Verhandeling daardeur sal op geweldige koopbelangstelling dui.
’n Omswaai deur 5 865c sal die einde van die huidige positiewe herstel aandui, en ’n daling na 4 200c kan volg.